**Проект**

**ПРОФЕСИОНАЛНА ГИМНАЗИЯ ПО ИКОНОМИЧЕСКА ИНФОРМАТИКА “ДЖОН АТАНАСОВ”**

7700 Търговище, ул. “ Братя Миладинови “ № 42 , п.к. 79, тел./факс 64309

е mail : pgii @mail.bg

**ПРОЕКТ НА Д О Г О В О Р**

**ЗА ОБЩЕСТВЕНА ПОРЪЧКА**

Днес, ...............2024 г., в гр. Търговище, между

**Професионална гимназия по икономическа информатика „Джон Атанасов“**

, със седалище и адрес на управление: гр. Търговище, ул. „Братя Миладинови”, № 42, БУЛСТАТ:000870108,представлявано от Виолета Маринова Вичева-Иванова– директор, и Соня Господинова Цонева – главен счетоводител, наричана за краткост ВЪЗЛОЖИТЕЛ от една страна

и

**................................................................................................**

със седалище и адрес на управление:

...................................................................................................................................................................................................................................................................................................................... с ЕИК: .............................., Идн. номер по ДДС..............................., представлявано от ....................................................................................., наричано по-долу за краткост ИЗПЪЛНИТЕЛ от друга страна,

на основание чл. 194, ал 1 от ЗОП, във връзка с възлагане на обществена поръчка по чл. 20, ал. 2, т. 2 от ЗОП с предмет "Специализиран превоз на ученици през учебната 2023/2024 г. по маршрутно направление: **: гр. Търговище -** – **с. Пролаз – с. Козма Презвитер – гр. Омуртаг** **– гр. Търговище**“, се сключи настоящият договор, наричан по-долу за краткост „Договор”, за следното:

**І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага,а ИЗПЪЛНИТЕЛЯТприема срещу заплащане да извършва на свой риск и отговорност за срока на настоящия договоруслугата „**Специализиран превоз на пътуващи ученици“** по маршрутно направление**: : гр. Търговище -** – **с. Пролаз – с. Козма Презвитер – гр. Омуртаг** **– гр. Търговище**“.

**(2).** Общият дневен пробег по маршрутното направление: **:** гр. Търговище - – с. Пролаз – с. Козма Презвитер – гр. Омуртаг – гр. Търговище е 100 км.( Сто км.).

**(3).** Изпълнителят се задължава да извършва услугата „**Специализиран превоз на пътуващи ученици по маршрутно направление: гр. Търговище -** – **с. Пролаз – с. Козма Презвитер – гр. Омуртаг** **– гр. Търговище**“.

до/от следните училища:

1.ПТГ „Цар Симеон Велики“ гр. Търговище

2. ПГИИ „Джон Атанасов“ гр. Търговище

**Чл. 2. (1)** Услугата трябва да бъде извършена в пълно съответствие със заложените от ВЪЗЛОЖИТЕЛЯ изисквания в Техническите спецификации, Ценовото предложение и Предложението за изпълнение на поръчката на ИЗПЪЛНИТЕЛЯ, съставлявящи **Приложения № 1, 2, 3** към този Договор **-** неразделна част от него.

**(2)** Специализираният превоз на ученици ще се изпълнява с основно/основни и резервно/резервни транспортни средства както следва:

|  |  |  |  |  |  |
| --- | --- | --- | --- | --- | --- |
| № | Автобус  (марка, модел, година на производство и др.) | Регистрационен № | Основен/  резервен | Общ брой седящи места | Клас на автобуса |
| 1. |  |  | основен |  |  |
| 2. |  |  | резервен |  |  |

**(3)** Допуска се временно изпълнението на маршрутното направление с автобуси, различни от посочените в чл. 2, ал. 2, в случай че същият е с по-добри качества**-** година на производство, екологичност и др. При настъпване на промениИЗПЪЛНИТЕЛЯТ е длъжен да уведоми в 5-дневен срок ВЪЗЛОЖИТЕЛЯ и да представи регистрационния талон на МПС.

**ІI. ЦЕНА И НАЧИН НА ПЛАЩАНЕ**

**Чл. 3.** **(1)** ВЪЗЛОЖИТЕЛЯТ дължи на ИЗПЪЛНИТЕЛЯ цена в размер на:.......... лв. (....................................................) без включен ДДС и ....................... лв**.** (.....................................) с включен ДДС, за един километър пробег за автобус;

**(2)** Общата прогнозна стойност на договора е ........................... лв. (........................................) без включен ДДС и ............................. лв. (...........................................................) с включен ДДС.

**(3)** В цената по ал. 1 са включени всички разходи на ИЗПЪЛНИТЕЛЯ за изпълнение на транспортната услуга, като възложителят не дължи никакви други разноски, направени от ИЗПЪЛНИТЕЛЯ.

**(4)** При извършване на транспортно обслужване по маршрутно направление максималният размер на средствата за компенсиране на километър от общия пробег по маршрутно направление е в размер на **до 50 на сто** от максимален размер на средствата за компенсиране по ал.1.

**Чл. 4.** Цените за изпълнение на договора са окончателни и не подлежат на актуализация за срока на настоящия договор, освен при наличие на основанията, предвидени в чл. 116 от ЗОП.

**Чл. 5.** Транспортната услугата не се извършва в неучебни дни през учебната година, които са обявени със заповед на министъра на образованието и науката, на кмета на Община Търговище или на друг компетентен орган.

**Чл. 6.** **(1)** Средствата за заплащането на услугата се осигуряват от тримесечни общи лимити от централния бюджет към бюджета на Община Търговище.

**(2)** Заплащането на услугата се извършва от ВЪЗЛОЖИТЕЛЯ по сметка на ИЗПЪЛНИТЕЛЯ в срок до 5 (пет) работни дни след превеждане на средствата от Община Търговище по бюджета на ВЪЗЛОЖИТЕЛЯ.

**(3)** Средствата се превеждат след представена фактура/фактури и протокол за извършения общ пробег в километри по маршрутното направление по чл. 1, ал. 1 за отчетния период (**Приложение № 6),** неразделна част от настоящия договор.

**(4)** Всички плащания се извършва в български левове, с платежно нареждане по банковата сметка, посочена от ИЗПЪЛНИТЕЛЯ:

BIC: .....................................

IBAN: ..........................................................

БАНКА: ......................................................

**Чл. 7.** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по чл. 6 в срок от 3 работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, се счита, че плащанията са надлежно извършени.

**III. СРОК И МЯСТО НА ИЗПЪЛНЕНИЕ**

**Чл. 8.** Договорът влиза в сила от 16.09.2024 г. и е със срок на действие до 14.07.2025 г. включително.

**Чл. 9.** Място на изпълнение на поръчката е територията на община Търговище.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 10.** Изброените права и задължения на Страните по договора в този раздел са неизчерпателни и не засягат действието на други клаузи от Договора или приложимото право, предвиждащи права и/или задължения на някоя от Страните.

**Чл. 11.** **ИЗПЪЛНИТЕЛЯТ** има право: 1. Да получи заплащане в размер, срокове и при условия, включени в този Договор.

2.Да получи от ВЪЗЛОЖИТЕЛЯ необходимото съдействие за изпълнението на задълженията по този Договор, както и всички необходими документи, информация и данни, пряко свързани с изпълнението на транспортната услуга.

**Чл. 12. ИЗПЪЛНИТЕЛЯТ** се задължава:

Да осигури необходимия брой автобуси, включващи 1 (един) брой основен автобус с над 22 седящи места или с повече автобуса до 22 седящи места включително и минимум 1 (един) брой резервен автобус с над 22 седящи места или с повече автобуса до 23 седящи места включително за пътуващите ученици.

1. Да осигури резерв от минимум 5 на сто свободни седящи места в основния/основните и резервния/резервните автобуси.

2.Да спазва всички изисквания на Закона за автомобилните превози, Наредба № 33 от 3.11.1999 г. за обществен превоз на пътници и товари на територията на Република България, Закона за движението по пътищата и Правилника за неговото прилагане, като прилага всички норми, свързани с безопасността на движение при извършване на случайния превоз.

3. Да притежава валидни застраховки “Гражданска отговорност” и „Злополука на пътниците”на МПС,с които ще изпълнява транспортната услуга.

4. Да предоставя транспортните средства, съгласно изискванията на нормативните документи за качество на транспортното обслужване.

5. Да гарантира комфорт и висока култура на обслужване.

6. Да приема от ВЪЗЛОЖИТЕЛЯ Списък на пътуващите ученици и актуализациите му за срока на Договора (**Приложение № 4),** неразделна част от настоящия договор.

7.Да извършва превоза само при наличие на всички превозни документи, съгласно изискванията на чл. 68 и чл. 71 от Наредба № 33/03.11.1999 г. за обществен превоз на пътници и товари на територията на Република България.

8. Да не възлага работата или част от работата на подизпълнители.

9. Да не предоставя документи и/или информация на трети лица относно изпълнинието на транспортната услуга, както и да не използва информация, станала му известна при изпълнението на настоящия договор.

10. Да снабди всеки ученик с карта по образец, удостоверяващ правото му на транспортно обслужване по маршрутното направление.

11. При необходимост да осигури за своя сметка придружител, който да отговаря за организацията и безопасността на пътуващитеученици.

12. Да отговаря за живота и за всяко телесно или психическо увреждане на пътуващите ученици, вследствие злополука във връзка с превоза, докато учениците са се намирали в превозното средство или са се качвали или слизали от него, или е предизвикана поради товаренето и разтоварването на багаж.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 13.** **ВЪЗЛОЖИТЕЛЯТ** има право:

1. Да проверява самостоятелно или съвместно с други институции изпълнението на договора и отчетната документация по всяко време, без с това да затруднява дейността на ИЗПЪЛНИТЕЛЯ.

2. Да изисква при необходимост обосновка на представените документи от изпълнителя.

3. Да прави временни промени по маршрута на движение и часовия график, поради промени в графика на учебния процес, пътни ремонтни дейности или усложнена зимна обстановка.

**Чл. 14.** ВЪЗЛОЖИТЕЛЯТ се задължава:

1. Да приеме изпълнението на транспортната услуга , когато отговаря на договореното по реда и при условията на този Договор.

# 2. Да заплати на ИЗПЪЛНИТЕЛЯ дължимата сума срещу предварително издадена фактура и по цени, посочени в чл. 3 от настоящия договор*.*

3.Да предоставя на ИЗПЪЛНИТЕЛЯ актуална информация, необходима за извършването на транспортната услуга, предмет на Договора.

4.Да организира присъствието на пътуващите ученици на указаните места и в определените часове от графика (**Приложение № 5),** неразделна част от настоящия договор.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.15. (1)** Приемането на извършената работа се осъществява от определени от страна на ВЪЗЛОЖИТЕЛЯ и ИЗПЪЛНИТЕЛЯ лица:

а) за ИЗПЪЛНИТЕЛЯ:

**..................................................–** управител, тел.: .....................................

б) за ВЪЗЛОЖИТЕЛЯ:

Виолета Маринова Вичева-Иванова **–** директор , тел.: +35987 815 0124;

**(2)** Промяната на определените лица по тази точка се извършва с писмено уведомление.

**(3)** Приемането на работата по настоящия договор (извършения превоз) се удостоверява с приемане от ВЪЗЛОЖИТЕЛЯ на документите по чл. 4, ал. 2, след което ИЗПЪЛНИТЕЛЯТ издава фактура.

**VІІ. НЕИЗПЪЛНЕНИЕ И САНКЦИИ**

**Чл. 16.** (1) ВЪЗЛОЖИТЕЛЯТ възлага при предварително прекратяване на договора от страна на ИЗПЪЛНИТЕЛЯ да дължи неустойка в размер на 10 (десет) на сто от максималния прогнозен размер на средствата по чл.3 ал.2, считано за остатъка от срока на договора , но не по-малка от 1000 лв.

(2) При неизпълнение на два или повече курса ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 2 ( Два) % от прогнозната стойност, оставаща до приключване срока на договора.

(3)ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишават размера на предвидените неустойки.

**Чл. 17**. Всички санкции, наложени от компетентните органи, за нарушения на нормативни актове или обезщетения за вреди, нанесени на трети лица, по вина на работници и служители на ИЗПЪЛНИТЕЛЯ, са за негова сметка.

**VIIІ. НЕПРЕДВИДЕНИ ОБСТОЯТЕЛСТВА**

**Чл. 18.** **(1)** Страните се освобождават от отговорност за неизпълнение на задълженията си, когато невъзможността за изпълнение се дължи на непредвидени обстоятелства. Никоя от страните не може да се позовава на непредвидени обстоятелства, ако е била в забава и не е информирала другата страна за възникването на непредвидени обстоятелства.

**(2)** Страната, засегната от непредвидени обстоятелства, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 3 календарни дни от настъпването на непредвидените обстоятелства. При неуведомяване се дължи обезщетение за настъпилите от това вреди.

**(3)** Докато траят непредвидените обстоятелства, изпълнението на задълженията на свързаните с тях насрещни задължения се спира.

**(4)** Не може да се позовава на непредвидени обстоятелства онази страна, чиято небрежност или умишлени действия или бездействия са довели до невъзможност за изпълнение на договора.

**IX. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 19.** Договорът може да бъде изменен в случаите по чл. 116 от Закона за обществените поръчки.

**Чл. 20.** Договорът се прекратява в следните случаи:

1. С изтичане срока на договора;

2. По взаимно съгласие на двете страни, изразено в писмена форма;

3. С едномесечно писмено предизвестие на всяка от страните.

4. При констатирани нередности и/или конфликти на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. В случаите по чл. 118 от Закона за обществените поръчки;

6. В случай, когато ИЗПЪЛНИТЕЛЯ е допуснал отклонение от Техническата спецификация и Техническото предложение към Договора.

7. В случай, когато ИЗПЪЛНИТЕЛЯТ не изпълни точно някое от задълженията си по договора, както и за три и повече неизпълнени курса по маршрутното направление.

**X. ОБЩИ И ЗАКЛЮЧИТЕЛНИ РАЗПОРЕДБИ**

**Дефинирани понятия и тълкуване**

**Чл. 21. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 22.** При изпълнението на Договора, ИЗПЪЛНИТЕЛЯТ и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл. 23. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл.24.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Авторски права**

**Чл. 25. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

**(2)** В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

**(3)** ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 5 (*пет*) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

**(4)** ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

**Прехвърляне на права и задължения**

**Чл. 26.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Изменения**

**Чл. 27.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

**Непреодолима сила**

**Чл. 28. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна в срок до 5 (пет) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила Страна:

1. която е била в забава или друго неизпълнение преди настъпването на непреодолима сила;

2. която не е информирала другата Страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

**Нищожност на отделни клаузи**

**Чл. 29.** В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.

Уведомления

**Чл. 30. (1)** Всички уведомления между Страните, във връзка с този Договор, се извършват в писмена форма и могат да се предават лично или чрез препоръчано писмо, по куриер или по електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр. Търговище, ул.“Братя Миладинови“№ 42

Тел.: 0601 64309, +35987 815 0124

e-mail: [info-2500601@edu.mon.bg](mailto:info-2500601@edu.mon.bg)

Лице за контакт: Виолета Маринова Вичева-Иванова

2. За ИЗПЪЛНИТЕЛЯ:

Адрес за кореспонденция: ............................................................................................................

Тел.: .....................................................

e-mail: …..................................................

Лице за контакт: ..........................................................

**(3)** За дата на уведомлението се счита:

1. датата на предаването **-** при лично предаване на уведомлението;

2. датата на пощенското клеймо на обратната разписка **-** при изпращане по пощата;

3. датата на доставка, отбелязана върху куриерската разписка **-** при изпращане по куриер;

4. датата на получаване **-** при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 5 (пет) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 5 (пет) работни дни от вписването ѝ в съответния регистър.

Приложимо право

**Чл. 31.** За неуредените в този договор въпроси се прилагат разпоредбите на действащото Българско законодателство.

Разрешаване на спорове

**Чл. 32.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри от Договора

**Чл. 33.** Този Договор се състои от 9 страници и е изготвен и подписан в 4 броя еднообразни екземпляра **-** три за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

**Чл. 34.** Към този Договор се прилагат и са неразделна част от него следните приложения:

Приложение № 1 **-** Техническа спецификация;

Приложение № 2 **-** Техническо предложение на ИЗПЪЛНИТЕЛЯ;

Приложение № 3 **-** Ценово предложение на ИЗПЪЛНИТЕЛЯ

Приложение № 4 **-** Списък на пътуващите ученици по училища, класове и населени места ;

Приложение № 5 **-** Маршрутно разписание с часови график

Приложение № 6 **-** Протокол за извършения общ пробег в км. по маршрутното направление: гр. Търговище - – с. Пролаз – с. Козма Презвитер – гр. Омуртаг – гр. Търговище“ за периода от 16.09.2024г. до 14.07.2025г. включително.

|  |  |
| --- | --- |
| Настоящият договор се изготви и подписа в четири еднообразни екземпляра - един  за ИЗПЪЛНИТЕЛЯ и три за ВЪЗЛОЖИТЕЛЯ. | |
|  |
| **ВЪЗЛОЖИТЕЛ: ИЗПЪЛНИТЕЛ:**  **Виолета Вичева-Иванова .......................................................**  **Директор Управител**  **Соня Цонева**  **Главен счетоводител** |
|  | |